
Lengua cumbrega 


Quest articol chi l'e scrivuu in lombard, gratia milanesa. 


El cumbregh l'era ona lengua celtega de la Britannia del nord, parlada de la Scozia meridional fina a la zona 
de Manchester. La ciappa el so nomm de la region de la Cumbria. 

On temp el cumbregh el vegniva ciamaa galles del nord, intant che '1 cornegh l'eva ciamaa galles del sud. 
Regordemmes che '1 nomm de la region Cumbria l'e bell compagn a la version celtega de "Galles" (cioe 
Cymru). 

Se sa gnamo adess se '1 cumbregh a l'era ona lengua deperlee o doma on dialett del galles. El someja che la 
region de la Cumbria la sia stada separada del di regn galles despoeu la battaja de Chester del 616. 

Esisten minga di atestazion scrivuu, foeura che ona quai indicazion in d'on quai test latin. Quella lengua chi 
la vegnaria del galles setentrional antigh, che forsi l'eva imparentaa con la lengua di Pitt e cont el cornegh. 
L'e probabel, per via de la zona inde che l'era parlaa, che '1 cumbregh el poeuda vess staa influenzaa anca del 
goidelegh e del scandinav. 

El cumbregh l'era descomparii giamo in tra el XI e '1 XIII secol. In del moment pussee favorevol, l'eva 
parlaa de circa 30.000 personn. Certi paroll de quella lengua chi hinn restaa fina incoeu in di numer, in di 
filastrocch, in de l'onomastega del Strathclyde, in de la toponomastega de l'lnghilterra e de la Scozia, e in 
d'on quai termen legal de l'alt Medioev. 

